Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 309

18. Cikk PP-98 Távközlésszabványosítási Közgyűlések PP-98 A távközlésszabványosítási közgyűlések feladatait az Egyezmény részletezi. PP-98 A távközlésszabványosítási közgyűléseket négyévente kell összehívni; az Egyezmény vonatkozó rendelkezései szerint azonban további közgyűléseket is lehet tartani. PP-98 A távközlésszabványosítási közgyűlések határozatainak minden körülmények között összhangban kell állniuk a jelen Alapokmánnyal, az Egyezménnyel és az Igazgatási Szabályzatokkal. Határozataik és döntéseik meghozatala során a közgyűlések figyelembe veszik az előrelátható pénzügyi vonzatokat, és kerülniük kell olyan határozatok és döntések elfogadását, amelyek a Meghatalmazottak Értekezlete által rögzített pénzügyi korlátokat meghaladó ráfordításhoz vezethetnek.

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes